चोरों ने संभल क्षेत्र से आने वाली हाईटेंशन लाइन का अस्सी मीटर साफ कर दिया। जिससे रंपुरा और सिंहपुर सिहानी बिजली घर ठप हो गए और इनसे जुड़े करीब डेढ़ सौ गांवों में अंधेरा छाया हुआ है। दो दिन से लोगाें को बिजली के दर्शन नहीं हुए। ऐसी भीषण गरमी में लोग बिजली के लिए परेशान है। वहीं चोर भी दिक्कत पैदा कर रहे हैं। पर्याप्त बिजली न मिलने से किसानों को खासी दिक्कतों का सामना करना पड़ रहा है। किसान सबसे ज्यादा चिंतित फसलों की सिंचाईको लेकर है। बिजली के अभाव में फसल सूख रही हैं। बिजली की समस्या कम होने की बजाए बढ़ रही है। लोगाें को शेड्यूल में भी आपूर्ति नहीं मिल रही। जिसका खामियाजा लोगाें को भुगतना पड़ रहा है। शहरी क्षेत्र में भी बिजली के हालात ठीक नहीं है।